
” মনেক কথা * 


এক আখঅড়েক জ সাড়াটি কতেক জে পুরখেইন হেকেইক, ইটা অকর 
গাতেক গড়হনেই বুঝাইক। এহে অড় জ সাড়াটি লেই বনলাহেইক জিবন, 
জাউআ, জউআ, জুআন, জইবুন, জিনগানি নিঅর আরঅ ঢেইরে সাড়া৷ 
মানেই জাউআ সাড়াটা চলি আউএইক। এহে করম পরবে গিতে, নাচে 
ডেগে গহঅগহাই গটা কুড় মালি মুলুক। ভাদঅরেক আদর মাখি গিত গাহা, 
নাচা, করমতি আর পরবতিরাক হুবে ডুবল মনে খেলি বুলেই রেগেক লহর 
এরিআক পেরিআ বাঁচি আহেইক। জে গিতগিলাকে হামরা 
পুরখেইন/পুরখইত/পুরখেনি গিত কইহউক। খনেক সঁগে তাল মিলাই গিত 
সিরজন হেতে আহেইক। 
হালেক কবিরাউ জাউআ, করমগিত সিরজঅহত। পুরখেইন গিতেক 

সর্গে হালেক সিরজল গিতগিলাউ চলেহেইক তাল সিলাই। 

হালেক কবি সকতিপদঅ মাহাতঅ (ব্সরিআর) আপন সিরজল জাউআ, 
করমগিতগিলা এক সঁগে গঁথি ধানফুল নাম দেই পথি করি সমাজেক হাথে 
দেউএক কসঅনিটাকে মই অরাকে সাবাইস দেইহন। পঁথিটাক সভে গিতে 
আহেইক কুড়মালি সমাজ জিবনেক সুনদর, সুঘড় কথাকৰি সকতিপদক 
লেখঅনি ধচঅর দসর কৰি লে ভিনু টগেক সআদ দেইন। এহে ধানফুল 
পথিটা নিছু কুড়মালি সমাজ নহেইক, সাহিতপেমি সভেকাকর ঠিনে মাইন 
পাউতেইক, ইটাই মর পুরা পততুক আহি। বড়ি রিঝেক বানার, কুড়মালি 
করম- ভাদরিআ গিত লেখি পঁথি ছাপাইকুন কুড়মালি সাহিত ভীড়ারকে 
ফুলে ফরেঁ ঝবরাউএক কসনি করলা। হামরা আসা রাখব কবিক লেখঅনি 
চলতে রহউক- আর বাড়তে রহউক কুড়মালি সাহিতেক ভীঁড়ার। 

জহার। 


কিরিটি মাহাতঅ 
সঁজুএতা 
মুলকি কুড়মালি ভাখি বাইসি 


টি 


*» য়ে ঠমে 


কুড়মালি চারিক একটা মুল পরব হেলেইক করম পরব। আর করম পরব 
মানেই হেলেইক গিতেক সঁ্গে স্গে নাচ, ডীইড় ধরি পাঁতাসারি নাচ। এহে 
রিত চলি আউএহেইক পিড়হিক পিড়হি এরিআক পেরিআ। করম পরবেক 
জাই। ই কথাটা কাকরঅ অজান নেইখন জে, জাউআ, করমগিত 
সিরজঅনেক আগদহলি হেকত কুড়মালি সমাজেক মেহেরারু, 
বেটিছউআরা। অরাক ঠিনেই গিতেক রেগ, টগ, ধচঅর দেখিসুনি মন রিঝাই 
উঠে লাগলি। আর অহে রেগে, ডেগে ভিজল মনে পাউল জাউআ, 
করমগিত লেখেক অড়। আস জাগলি লেখল গিতগিলাক একটা পঁথি 
ছাপাই হেতেইক। মেনেক আইজ কাইল করি করি কইটা বছর বিতি 
গেলেইক। এখন তড়িক জতেক জাউআ, করমগিত লেখলাই সভেগিলা 
সমটিকুন এহে পঁথিটা ধানফুল নাম দেই নিখরান করই। জাউআ করম 
গিতেক এহে পথিটাই দমে নিঅর রেগেক গিত আহেইক, আর একুকটা 
রেগেক কনভর্টাই তিনটা, কনঅটাঁই চাইরটা, পাঁচটা গিত দেল আহেইক। 
জাউআ, করম গিতেক সঁগে আহেইক করম-ভাদরিআ রেগেক গিতাকইটা 
গিতে হিচছা করিএ ভনিতা নিহি দেলাহেই। পথিটা ছাপি নিখরান করেইতে 
ঢেইর- ঢেইর লকেক ঠিনলে সাউতা পাউলাই অখরাক রিন জিনগানিভর 
| হিআাহি গথল রহতি। আর সেহঅ খাতির অখরাকে মই হিআখালার্সে জহার 
করেইহন। একটা ঘার করে গেলে জেসন হরেক নিঅর গুনেক লকেক 
দরকার রাখেইক, ঠিক তেসনে একটা পথি ছাপেইতে হরেক নিঅর গুনেক 
লকেক দরকার রাখেইক। সভেকাকর নাম কহা দাই হেলউ মর এহে 
ধানফুল জাউআ করমগিতেক পথিটা ছাপেইতে সভেখনে পারে 
পাউলাহেই, ডেগে ডেগে সাউতা দেলাহাত আর অহে সঁ্গে পথিটাক 
আখড় বিছঅনেক কামটাউ করলাহাত সেহঅ সমভুদা (সমভুনাথ 


টি; সত ঠিকা কা রন ডোরারারারারররারদা 


মাহাতঅ 'বসরিআর' হেটজাড়ি), অখরাক রিন কবউ সধেলাই পারম নিহি। 
কুড়মালি ভাখি চারি পছড়ইআ অহে সঁগে নামজাইজকা বুমইরা হামর 
কিরিটিদীই (কিরিটি মাহাতঅ, রামকিরসনঅপুর) অখরা ধানফুল পথিটাই 
মনেক কথা লেখিকুন পথিটাক মান বাড়হাই মকে অখরাকঠিন চিরঅরিনি 


করি রাখলা। 


পঁহিটা ছাপেক আপাভার লেই চিরঅরিনি করলা সারনা পেরেস, 
পুরুইলা। মর গিতগিলাকে সাজাই গুছিআই, সুঘড় করি পথিক রূপ 
দেউএক খাতির সারনা পেরেসেক সভে কামিআরাকে মর হিআখালার্সে 
জহার রহলি। পঁথিটাক মলাট সাজানে আপাভার লেঅল মনোহর মাহাতক 
রিন মর হিআই গঁথল রহলি। 


সউব লে মুড়ানে একটা কথা নি কহলেই নিহি জে, এহে 
ধানফুল পথিটা সাহিতপেমি, গাহুক, গাহঅনি, পড়হুআ আদি করি 
সভেকাকর ঠিন আদঅরেঁ মাইন পাউলে মর খাটালি পসাতি এহে আস 
রাখঅই। জহার। 


কৰি 


আদিগুরু বুড়হাবাপ, জহার মাহামীই 

গড়লাগ হে ঠাকুর, করমঅ ওসাই। 

সসটিমীই গড় কর, মুঁড় গউ নআই।। 
গাছপালহা পাহাড় নদি, জতেক বসমতাঁই 
সভেকে করিঅন গড়, ভকঅতি হিআই| 
সকতিকে না নাগা করা, গড়েকর ধুরীই॥ 


সং সস সস 


জাউআ উঠাউএলাই জাইএক খনে গিত 


সেঁউরি করমঅ রাই সাজঅবঅ জাউআকর মীই 
সেহঅ জাউআই আখঅড়া সাজাব, 
সাজাব লউ॥| 
জিনগানিক দিঅরা জরা, 
জরাব লউ॥| 


নিযুরালত 


মুগ কলাই কুতথি 
বুট জনহাইর রমহা, দানা আরঅ জাতি 
হরইদ বাঁটল গরি 
মাখাই জতঅন করি 
জাউআ হামর ছউআ,লেবেই করাঁই ধরি| 
কহতঅ সকতিই, বীচব আপন টর্গেঁ। 


পৃ সৎ সুর সস 


নাউআ ডালিই বালি ভরি 
দিলা মাজি সুথর করি 
ইঅ গউ, সেহঅ রে ডালিই, 
সেহঅ ডালিই জাউআ রে উঠাউ॥ 
কুরঅথি মুগ কলাই বিহন 
বুট জনহাইর রমহা রে মন 
ইঅ গউ, হরইদ রে মাখাই, 
হরইদ মাখাই বুনন একঅ ধেআন।॥ 
ধানফুল- ৪ 


আইজ, তর সঁ্গে রিঝেঁ রর্গে জাগব গটে রাতি|| 
নাচব খেলব গিত গাহৰ তর গুনে মাতি, 
পাঁতাধরি ডাইড় বেড়হি করমঅ পরবতি॥ 
ভাদরমাসেক গারঅ চাঁদ্দে আনঅল নেউঅতি, 
আখঅড়া মাঝে ডাইর তরে করঅলে বসঅতি॥ 
সকতিই কহেই তর গড়ে দেবে দিলামতি॥ 
তাঁগ ধিতাঁগ তাঁগ ধিতগ 
মাদঅরি বাজইএ, 
সুনা আখঅড়াই, 
চাল৷ ননদ জাব নাচেলাই। 
করম আখঅড়াই। 


খনিরুলা 


ভাদঅরে আদঅরে মন 
উঠঅলি রিবাই, 
ধরি রাখা দাই, 
পখি লেখে দেলা জে উড়াই। 
ধরি রাখা দাই) 


ইজতিআ মাখি রাতি 
জেসন সভা পাই, 
দেখা বাহারাই, 
করমে মন ধরঅলি আঁকড়াই। 
দেখা বাহারাই॥ 


রুনুঝুনু গড়ে নেপুর 
খঁপাই ফুলা ডাইর, 
আপন চারিআই, 
সকতিপদঅ আহে জে ভেদাই। 
আপন চারিআই| 


৯৯ 
মুুক মুঢ্ুক বিগাফুল 
রিঝল ভাদরমাস 
এ হউ দেঅরা, 
করমে নইহরেক জাগেই আস। 
এ হউ দেঅরা|॥| 
সঁগি সঁগে রিঝে রঁগে 

নাচঅনে পিআস 
এ হউ দেঅরা, 
আঁটরাহি উড়াইকে উসাস। 
এ হউ দেঅরা॥ 
লেগেলাই আউঅতঅ দাদা 
আহি জে বিসুআস 
এ হউ দেঅরা, 
করমে ভরমেক মাখি বাস। 
এ হউ দেঅরা| 
পালঅব করম একাদসি 
রহবঅ উপাস 
এ হউ দেঅরা, 
সকতিই কহেই জিবনেকর চাস। 

এ হউ দেঅরা॥ 
বিগাফুলেক হুলুক বুলুক গেঁদাফুলেক বন 
এ লউ বহিনি, জাউআফুলে জুড়াই জে জিবন ॥| 
পদদঅফুলেক মধুক হাঁসি - বেরা জতেক খন 
এ লউ বহিনি, কনে বুঝেই কাললাফুলেক মন। 
সিমফুলাই দিলা ভুলাই ছিরিআই বরন 
এ লউ বহিনি, চাঁপাফুলা খপাকর সাজন ॥ 
কাস কীসি রূপে ভীঁসি কাপাসেক উড্ভঅন 
এ লউ বহিনি, সকতিই কহেই মাঁই মাটিক ধন ॥ 


সৎ সৎ সং সস 

সংদংসং সং 


মুচঅকে ইজতিআ রাতি 
হরঅখে ভিজইএ ছাতি 
অ-রে করমঅ নাচে, 

করম নাচে ডুবি গেলি মন || 


মাদঅরি ধমঅসা বাজে 
দেখা রে আখড়া মাঝে 

অ-রে জাগি রে গেলা, 
জাগি গেলা নিদিআ জিবন ॥ 


দিদিআ বহিনিআ 
সঁগঅতি গতনিআ 
অ-রে পাতা রে সারি, 
পাঁতাসারি নাচনঅ কুদন | 


দিঅরা জেসঅনে চারি 
অ-রে জাউআ রে ডালি, 
উ (ডালি সকতিকেরি ধন ॥ 


ফিগফুটা ইজতিআ হরখলঅ মন, 
নাচিলে-খেলিলে সাধেকর করম ॥| (তরা) 


বিগাফুলা ফুট অলি হরইদঅ বরন, 
সঁচিলে সচিলে ধরম করম 1|(তরা) 


ঢলঅ ধমঅসা মাদইর বাজন, 
সাজিলে সাজিলে চারি ভরম ॥| (তেরা) 


গিত রেগে তালে ভিজাই জিবন, 
বুবিলে সুঝিলে সকতিক মরম (তরা) 


খঁপা বাঁধি দে মীই গউ, কাজঅর পিধাই দে 
করমনাচে জাম হামে »নেপুর পিধাই দে ॥ 
সাড়ি পিঁধাই দে মীই গউ, বুলা পিধাই দে 

আঁকঅস করিকে মীই গউ, কমর মেটি দে || 
ডালি আনি দে মীঁই গউ দানা আনি দে 
জাউআ বুনবঅ হামে, নেতি সুঝাই দে ॥ 
গিত সিখাই দে মীই গউ,রিত বুঝাই দে 

সকতিই কহেই, ধরম করম ডহর দেখাই দে ॥ 


সবক সংসং 

ঝিরিঝিরি ঝাননা বহি চলি জাই 
কীহী জনমঅ ঝাননাক কাঁহী জে মিলাই॥ 
বিরিঝিরি ঝাননা বহি চলি জাই 
উুগ্রিই জনমঅ ভালা- সাগরে মিলাই ॥ 
মীই কষে জনম বেটিক- সইআঁক ঘার বসাই ॥ 
তাইএক লাগি বাপেক ঢিচা- বহিনি বিদাই 
সকতি রে এহে রিতি এরিআক পেরিআই ॥ 


সংসংসংসং সং 


সিরিসিরি হাউআ মনউআ খেলাই 
চালা হউ ভউজি পানি আনেলাই। 


পানিআ আনঅবঅ ঘেইলা ভরাই॥ 
রীধি বাঁটি জাবে ভউজি মকে ডাকেলাই, 
ননদ ভাজ জাব হামরা ঘীস কাটেলাই॥ 
ি্াই দি গিত ভউজি করম নাচেলাই 
সকতি রে ভালঅ মদঅ করঅমেক হিললাই॥ 


নং নৎ নৎ নত সৎ 


১০) 

পাহাড় নিঅর করম পরব আউঅলি লইজকাই, 
লেগে নেহি আউএই ভউজিক, আদরেকর ভাই | 
চুরুক চুরুক ঠুটকু বাড়হিন- নাচেই আগনাই, 
চুলহাসারে কাঁদেই ভউজি ধুঁগাক বাহানাই ॥ 
বাঁক ছাড়ি পুই লতটা ভুঁইএ রে লতাই, 
মন নেহি ভরেই ভউজিক কাকরঅ কথাই ॥ 
ভিতরি মাইর সহগু জানেই, কহেই সকতিটাই ॥ 
০০০ 
ভাদরমাসে কাপাস রুআ উড্ভঅলি রে- 
উড়অলি রে, 
(আর) করমেকর হুবে মন ভরঅলি রে || 


গাহব গিতা নাচব করম দিলা খলি রে- 
দিলা খলি রে, 
(আর) সঁগিজড়ি পাঁতা সারি কলি কলি রে ॥ 


মুচুক মুচুক হীসইএ মর জাউআ ডালি রে- 
জাউআ ডালি রে, 
(আর) সিরিসিরি বহেই হাউআ ভালি ভালি রে ॥| 


করম হাউআ গাতে গাতে লাগঅলি রে- 


লাগঅলি রে, 
(আর) সকতিপদক মনে রিব জাগঅলি রে ॥ 


নস পর সং সৎ 

দাদীই হামর ছলি দেলেইক- আখড়া-রে 
করম নাচেলাই, 
মীইএ কিনি দেলি ডাল। 
জাউআ বুনেলাই ॥ 
আদর করি দুধুমীইএ সিখাই দেলি রে 
গিত গাহেলাই, 


বছরদিনেক করম পরব, ভিজাই দিলা রে 


করম নাচব রিঝে মাতি, 
গউ মনেক সখে ॥ 
পুজবঅ করমঅ রাজা, জরি দিআ বাতি- 
হালা হালা মালা গাঁথি, 
গউ বনঅফুলে ॥ 

ফুলে ফরে সাজেই গাছা, ইজতিআই রাতি- 
গউ জাউআ ডালিই 
গউ জাউআ ডালিই। 


গউ কহেই সকতি, 
গউ কহেই সকতি ॥ 


সং সং সং সং সং 


করমঅ খেলে, 
দাদা, আনে জাবে কেসে, 
করমঅ খেলে।। 
গউ কেসে করি, 
গউ কেসে করি ॥ 
গউ সেহঅ দুখা, 
গউ সেহঅ দুখা| 
ছললঅ আখঅড়া তর, ভরি জাতউ ঘাসে 
গউ সকতিই কহেই, 
বহিনিকর হাইনিকাসে, 
গউ সকতিই কহেই ॥ 

সংসংসংসং 


ঢলঅ মাদঅরি বাজেই, বাজেই রে নাগঅড়া 
গউ করম নাচে, 
মাতি গেলেইক জে আখজড়া, 
গউ করম নাচে।। 
আউআ লউ সঁগতি সভে, নাচঅব পাঁতাধরা, 
গউ রেগে ডেগে, 
গউ রেগে ডেগে।। 
মর করম ভাইএক ধরম, জিবনেকর গড়া 
গউ সঁচি দেখা, 
গঁথল সীচা নেগাচারা, 
গউ সঁচি দেখা॥ 
গউ এসন দিনে, 
গউ এসন দিনে ॥ 


৯৫ সস 


লউ নাচি খেলি, 
হামরা জাগব গটে রাতি, 
লউ নাচি খেলি ॥ 
ঢলঅ ধমঅসা বাজেই, উদকি উঠেই ছাতি 
লউ সি জুড়ি, 
সভে রিঝে মাতামাতি, 
লউ সঁগি জুড়ি॥ 

গাছ নাচেই, পাত নাচেই, নাচেই ফুলা জাতি 
লউ আরঅ নাচেই, 
হামরাক জনম্ভুই বসমতি, 
লউ আরঅ নাচেই ॥| 
লউ এসন দিনে, 
রিঝে সরঅসপঅ সকতি, 
লউ এসন দিনে ॥ 
করমঅ পরবে দাদা, লেগে নি আউঅলে রে- 
ভাদর গটে, 
পিঠিআ বহিনি কাঁদাউলে রে, 
ভাদর গটে ॥ 
রহল নইহরেক আস, কাঁটা ঘড়ি দেলে রে 
কিআ দর্সেঁ, 
দাদা, বহিনি বিসরলে রে 
কিআ দসে। 
লরে বহি গেলি নদি, কথা জে সুনাউলে রে 
সসুর ঘারে, 
মকে ছটঅ জে করঅলে, 
সসুরঘারে| 
কতেক খাইএতেল দাদা, কতেক ধন বীচাউলে রে- 
সকতি কাহে নিঠুর হেলে রে, 
পরব তিহার || 


সং সস সৎ সং 

* কনঅ বাটে আউঅইএ করম গুরাঁই গউ 
কনঅ বার্টে, 
আউএই ভউজিকর ভাই গউ, 
কনঅ বাটে | 
* কুলহি বাটে আউঅইএ করম গুসাঁই গউ 
বাড়িবাটে, 
আউএই ভউজিকর ভাই গউ | 
* কিআ লাইএ আউঅইএ করম গুসীই গউ 
কিআ লাইএ, 
আউএই ভউজিকর ভাই গউ, 
কিআ লাইএ ॥ 
* পরব লাইএ আউঅইএ করম গুসীই গউ 
বহিন লাইএ, 
আউএই ভউজিকর ভাই গউ, 
বহিন লাইএ | 
রেগে ডেগে, 
বাঁচব মধুক নাতাই গউ 
রেগে ডেগে ॥ 


মসংনসং সং সং 

মুঁহ চরা দেঅরা ভেঠর ভেসুর গউ 
সইআঁ হামর, 
বড়ি বেলাজ ডিগর গউ 
সইআ হামর|| 
ননদ হামর, 
দিদি তিতকি নিঅর গউ 
ননদ হামর|॥ 
কাপাড় হামর, 
জেসন ঘাটেকর পাখর গউ 
কাপাড় হামর।। 
এসন ঘারে বিহা মর কিনা জে কসুর গউ 
দেখি হামর 
সকতি গিরেই দুখে লর গউ 
দেখি হামর| 
ফুলা লে জাব চালা- ফুলেকা বন, 
সুনা সিলিরা লউ॥ 
সুনা সিলিরা লউ।| 
ডাঁইর ধরি নাচবঅ- সাধেক করম, 
সুনা সিলিরা লউ। 
নউআ ডালাঁই বুনবঅ- জাউআ সনাধন, 
সুনা সিলিরা লউ|| 

সুনা সিলিরা লউ॥ 
হুবে ডুবি নাচবএ- সকতিকর মন 
সুনা সিলিরা লউ ॥| 


ফুটি গেলা ঝিগা ফুল 
রিঝে দিলা বেআকুল 
দিদি লউ- করম পরব ঘারা দুআরাই ॥ 


আউআ সভে ধরাধরি 
নাচব খেলব পাঁতাসারি 
দিদি লউ, গাঁথি লিহা ফুলেকেরি হাইর ॥ 


একাদসি করম রতি 
জরি দিআ জাগর বাতি 
দিদি লউ- পুজব করম গাড়ি করম ডাইর ॥ 


মাদইরে তঅ দেলা সাড়া 
দিদি লউ- সকতিটা বড়ি রিবুআইড় ॥ 


সংসংসংসং সং 

ডাঁইরধরি পীঁতাসারি- নাচত বহু বেটি গউ ॥ 


পুজতঅ করমঅ রাজা- সভে জে পরবতি গউ ॥ 


গিতে রেগে গহঅ গহঅ- জরেইক দিআ বাতি গউ 
ধুরা উড়ি জাই দেখা, আখঅড়াকর মাটি গউ ॥ 


করম পরব হামর গরব- মান ভরম খাঁটি গউ 
দাঁজি ভাঁজি সকতিপদই, কহেই খুঁটিনাটি গউ ॥ 


সং ক সস ক 


তীগ ধিতাঁগ,তাঁগ ধিতাঁগ বাজইএ মাদঅরি লউ আউআ লউ 
সঁগঅতি,করম,নাচব পাঁতা ধরি লউ ॥ 
খঁপাই গঁজি বন-ফুলা ফুলেকর হাইর করি লউ, 
ইধনে পিঁধনে সাজা করমঅ কুঁঅরি লউ ॥ 


ফুলে ফরেঁ ভভঅকাল হামরিকা চারি লউ ॥| 


সকতিপদঅ ছইদঅরদঅ রিঝেক দিআ জরি লউ॥ 


নং সং নং সং 

পিআইজ বনাউ কুচি কুচি,অভাব জে রসুনে লউ, 
ননদ হামর রাগাই আহি,বধাউবেই কেসঅনে লউ॥ 
ডুভা ভততি ভাত দেলেই,ডুভি ভততি সাগ লউ, 
তাউ পিটরি তেলাইমুঁহিক,ধআই নিহি রাগ লউ॥ 
কআই ঠঠেইক জনহাইর বাড়ি,মকে করেই দসি লউ॥| 
জাঁই নঅ বহিন সুনি আউএকিনা আহেইক মনে লউ, 
মুরাদ হেলে পুরাব আসা,সকতিকর ধনে লউ।॥ 


ভাদরমার্সে জনহাইর লেটঅ, দনাই দনাই খাব লউ 
তাউ হামরা করমনাচে আখড়া মাতাব লউ|॥| 
নাচব খেলব গিত গাহব,সীগিজড়িক ডাব লউ 
আপন ভাখি চারিক রঁ্গে মনকে গাবাব লউ॥ 
জিবন মানেই রিঝ রঁগ.ভাভেক সঁ্গে ভাব লউ 

মুঁবীধিকে ফরকি রহাই,আহেইক কিনা লাভ লউ॥| 
বছরদিনেক করমপরব,ভুলি নিহি জাৰ লউ 

সকতিই কহেই মিলিমেসি জিনগানি বিতাব লউ॥ 


সং সং সৎ সং সং সং 


মাছ ধরে গেলে দেঅরা 
আইলে সুধা হাথ হউ, 
কেথিক সঁগে এবেইর হামে 
বাঁটি দেবন ভাত হউ ॥ 
মাছেক আসে রীধ নিহি 
দসরা তিঅন হউ, 

ভাত ঢরকাই বসি আঁহ 
বকঅলি জেইসন হউ ॥ 

আউতা খাইএক আর্সে হউ, 
বিন তিঅনে ভাত দেঅরা 
মুহীই দেবেইন কেসে হউ ॥ 
সকতিই কহেই মুনগাসাগ 
আনিহা টনকাই হউ, 
মাড় মেসাই রসুন দেইকে 
দিহা জে ছনকাই হউ ॥ 


সং সং সস সঃ 


ভাদরমাসেক গারঅ চাঁদে- করমেকা দিনে 
ভাইএক হীঁ্থে ধরমসুতা বাঁধেই জে বহিনে || 
করমঅ পরবতি বহিন-সুখর ইজর মনে 
ভাইএক লাগি মাগেই আসিস, করমরাজাক ঠিনে॥ 
ভাই বহিনেক মধুক নাতা অমঅরি বাধঅনে, 
পেরিআনি রহেক বাঁচি, রকতেকর টানে ॥| 
সভে কিছু হেউএক দেখা, করমরাজাক গুনে | 


সস সস সং 


মীইএ বাপে বিহা দেলা 
ধনিঘার দেখি গউ (২) 
একডাঁটি মাড়েক লাগি মর রেকি রেকি॥ 


সাসেক হাঁথে কুলুপখাটি 
ননদ দেখাই সেঁখি গউ (২) 
মুঁহজারা সইআ হামর, অরাক পসল পখি ॥ 

তেল সাবন ইধন পিধন 
খজলে উঠত কথি গউ (২) 
জরিপড়ি দেহিআ মর, খেতে লাগল বখি | 


দুর্খে রাখল ছেঁকি গউ (২) 
সকতিই কহেই কাপাড়টাকে, কাঁহা দেবসিক ফেঁকি ॥ 


বিগাফুলা বিগাফুলা 
হরইদঅ বরন (২) 
তর লেখে কই হেলেইক, ননদিকর মন ॥ 


অহরে পহরে সীতাই 
মারেই জিবন (২) 
মুঁহে ফুটেই বাজড়া খই, খাপইরঅ জেসন ॥ 


তকে দেখি রে ফুলা 
বিসরই বেদন (২) 
ননদ দেখি রে ফুলা বরসই জলন ॥ 


তর দিলা মধু মাখা 
সভে জে আপন (২) 
সকতিপদ্ই কহেই কাথা, ননদিক কারন ॥ 


সস সস 

ধাদকিফুল ধাদকিফুল 
ফুটেই লালে লাল গউ (২) 
উচিত কথীই বড়অ বহুক, লাগেইক বড়ি ঝাল ॥ 


মুটা তাতল ফার গউ(২) 
খাইকুনে ধউএই নিহি, নিজেক সঁখড়ি থার ॥ 


গহাইল গবর বাঢ়াসটাই 
ফুলাই রাখেই গাল গউ(২) 
কারিঝুরিক ডরে ভউজি, ঢুকেই নি হেইড়সার ॥ 


কথীই কথাই নইহর গরব 
খাইএক নি্ু তাল গউ (২) 
সকতিপদই কহেই কথা, এসন বহু কাল ॥| 
কামচরনিক ঢাইড় গউ(২) 
মুহে তঅ খরঅমুহিই, দেতউ নিহি পাইড় ॥ 
কামেক লেইএ কুটুস কাটাস 
হেলাহেইক জে নাইড় গউ() 
দাদাক বলে মুখড় বই, পাউঅলাহেইক ছাইড় ॥ 
এতেক দিনউ চিনহেই নিহি 
খেতি গঠ টাইড় গউ(২) 
কবুহু'নি লেলেইক হাঁথে, ঈগসারেকর চাইড় ॥ 

দিনে দিনে মানে মানে 
দেহেইনা রগেক বাইড় গউ(২) 
সকতিই কহেই ভিনু খাইএক, গজালেইক আবাইড় ॥ 


দাদাই ছলি দেইল আখড়া করম নাচেলাই। 
দুধুমীইএ রেগে টুমে সুবাঅলি রে 
গিত গাহেলাই, 
ডেগে চাইলে জাউআ করম ভাইর বেঢ়েলাই॥ 
মীইএঁ দেলি ধরমগ্ডনে করমবাতি রে 
জরাউএলাই, 
নেগাচারেঁ সারেভারেঁ করম পুজেলাই | 
বছর বছর করমপরব ভাদরমার্সে রে 
সকতিই কহেই মধুক নাতাই,মন গঁছেলাই ॥ 
গহঅ গহঅ আখঅড়া 
বাজেইক মাদঅরি, 
নাচব খেলবঅ করম,পীঁতা ধরি ॥ 
জাউআ লেইএ আউআ 
জাগব করমঅ রাতি, দিঅর| জরি ॥ 
সিরিসিরি হাউআ 

ইজতিআ ভিজলরাতি, দিলা পিঅরি ॥ 
আপন ভাখি চারি 
জতঅনঅ করি, 
জগাই রাখব সকতি,হিঅরা ভরি | 
কিআ লাইএ রে বখা 
ই ডাইর উ ভাইর রে) 
কিআ লাইএ রে বখা 
পখঅরিকা ধাইর? 
খঁধা লাইএ রে বখা 
ই ডাইর উ ডাইর রে,(২) 
আহার লাইএ রে বা 
পখঅরিকা ধাইর | 
কিআ কিআ খাইএ বখা 
টড়হউআ ভরাই রে(২) 
কিআ ডরেঁ রে বঁখা 
উড়িকুন পারাই? 
বেঁগা মাছা খাইএ বখা 
টড়হউআ ভরাই রে(২) 
সকতিই কহেই, ফাভদ দেখি 
উড়িকুন পারাই ॥ 


সংসসংসংসং 


ঝুঁড় কাটি চটাই মাটি 
ডাঁগাই বহাই সত, 
কুডমিকর হাথে গঢুল 


সনাকর ভারত ॥ 

পঠিমাছেক ঝর, 
ছেগ গর-গর-গর? 
বড় দাদাক ঘারে ভালা 
পঠিমাছেক ঝর, 
ছুটু দাদাক ঘারে ভালা 
ছেগ গর-গর-গর ॥ 
কনে খাউঅইএ ভালা 
পঁঠিমাছেক ঝর, 
কনে খাউঅইএ ভালা 
ছেঁগ গর-গর-গর? 
বড়অদাদাঁই খাউঅইএ ভালা 

পঁঠিমাছেক বার, 
ছুটুদাদাঁই খাউঅইএ ভালা 
ছেগ গর-গর-গর ॥ 
বড় ঘারে সুরুপ সুরুপ 
সআদেক লহর, 
খসরঅ খসর ॥ 


সস সং সস 


কীহাহি বাজইএ রুপাকর নেপুরউআ 
কাঁহা বাজেই দাদাকর মাদইর ॥ 
গড়েহি বাজইএ রুপাকর নেপুরউআ 
ইঅগউ- আখঅড়ীই রে বাজেই, 
আখভডাঁই বাজেই দাদাকর মাদইর ॥ 
কেসন কেসন বাজইএ, গড়েকর নেপুরউআ 
ইঅগউ- কেসন কেসন বাজেই, 
কেসন বাজেই দাদাকর মাদইর || 
রুনুঝুনু বাজইএ গড়েকর নেপুরউআ 
ইঅগউ- ধিতাঁগ ধিতীগ বাজেই, 
ধিতাঁগ বাজেই দাদাকর মাদইর || 
কনঅ ধনি নাচইএ মাবঅ আখঅডীই জে 
ইঅগউ- কনঅ রে ধনি, 
কনঅ ধনি রহলঅ হেইড়সার| 

হামে ধনি নাচতঅ মাঝঅ আখজড়াই জে 
ইঅগউ- ভউজি রে ধনি, 
সকতিই কহেই,রহলঅ হেইড়সার|| 


সং সং সস সং 


দাদাক মুহেঁ মীইএকর খভইর|| 


বাটে না সঁসরইএ গড় 
ইঅগউ- মীইএকর স্গে, 
ফুঁফুআই উঠঅলি দিলা মর ॥ 


জেহঅ মীইএ জনম দেলি 
ছতিক দুধাই মানসাঅলি 
ইঅগউ- সেহঅ রে মীইএক, 
বিদাই বেরি না দেখলেই মুঁ॥ 


মুললি মীইএক নইহর অড় 
দুরুন দেসে বিহা মর 
ইঅগউ- কহেই সকতি, 
জাঁই মীইএক তেল খইরঅ নাহাই ॥ 

সং সং সং সং সং 


কনে খজইএ ভালা- টসঅরেকা পাঁখউআ, 
ইঅগউ-কনে জে খজেই, 
কনে জে খজেই চাঁপাফুল ॥ 


দেঅরীই খজইএ ভালা- টসঅরেকা পাঁখউআা, 
ইঅগউ- ননঅ্দে খজঅইএ, 
ননঅর্দে খজঅইএ চাঁপাফুল ॥ 


ইঅগউ -কাঁহী রে গঁজতঅ, 
কাঁহী রে গজতঅ চীপাফুল ॥ 


 ইঅগউ- খপাই রে গঁজতঅ, 
খর্পাই রে গজতঅ চাঁপাফুল ॥ 
ভউজিঃ ফুটঅলি ফুটঅলি কাস 
জাগঅলি নইহরেক আস 
করম খেলে জাম দেউরা, নইহর আপন ভাদরমারে || 
দেউরাঃ বরিসীই ধরলঅ সান 
কাঁসাইএ পড়লঅ বান 
ভউজিঃ ভরল বানে উগা ভীসাই 
হেলকিকে পার হেঅউম কীসাই 
ভইআ হামর আউতাক জে লেগে দেউরা, ভাদরমার্সে ॥ 

দেউরাঃ ভাদঅরে বহিনেক আদর 
লুটালুটি জনহাইর গাদর 
সকতিপর্দই দেখেই ঘুরিফেরি আহা ভাদরমাসেঁ ॥ 
হরইদ রীগঅল ধরম সুতা বীধবঅ রে 
দাদাক বাঁহিআই, 
করম পরব দিনা ধরল, ভাদর মহিনাই।॥ 


দাদা হামর জিঅতঅ, দুধাভাতে রে 
এহে আসরা ভরল জে মর করঅমেক ডালীই ॥ 


ভাই বহিনেক মধুক নাতা, সুথঅরা রে 
এহে বসমতাই, 
জুর্গে জুগে গাথাই আহেইক এরিআক পেরিআই ॥ 


ভাইএক সুখে বহিন সুখি, বহিন সুখে রে 
ভাই জে গনাই, 
সকতিই কহেই, জানি রহা জনাই জনাই ॥ 


দিনা বিতি জাই, 
কবে আউঅবে মরঅ ভাইরে, মকে লেগেলাই ॥ 

ভালি ডহর- গনি পহর 
দিলা ফুঁফুআই, 
আখি লরে বানঅ খেলি জাই রে, কাজরঅ ধআই ॥ 
আহি জে গঁথাই, 
সাসেঁ ননদে এগিঠাই রে হাই, কথাই কর্থাই ॥ 


সাধেক বহিন- ইঠিন উঠিন 
কথাকর জালীই, 
সকতিই কহেই, করম খেলে ভাই রে, আই জে লালহাই ॥ 


সব সব সস সং 


জিবনঅ জিনগানিআ 
নদিআকর পানিআ 
নাচি লে বহিনিআ, বহি জাই জে দিনউআ ॥ 


বরিসাঁই বানউআ 
সুখলঅ নিরনউআ 
রিঝে রঁগে ডুবাই রাখে, দেহিআ মন ধনউআ | 


ফুলে সভেই বনউআ 


হরখ রাঁগল মনউআ 
ধনঅ জইবন কহা, ধরি রাখেই কনউআ ॥ 

ভাভি আর গনিআ 
ডলাউআ গউ বেনিআ 
সকতিপদক মনেক কথা, সুনে রে বহিনিআ | 


সং সং সং সং সং 


কেসন বহু আনলেসিক দাদা মর, 
ঘারেক কামে দেখাই নি মনঘন || 


কথাই কথীই দেখাই নিছু মুহেক জর 
পড়াই ঝরাই রীধেই রে তিঅন ॥ 


খাইএক খনে নুড়েই রে পসর পসর, 
নইহরেকর গরব রে হরখন ॥ 


কইদিন বাদে নাচতউ জে মুড়েক উপর, 
সকতিই কহেই না করলে সাসন ॥ 


সং সং সস সং 


কাকর কাঁধে সাজেই ভালা মাদঅরি, 
কাকর গড়ে সাজেই রে নেপুর? 


দাদাক কাঁধে সাজেই ভালা মাদঅরি, 
হামর গড়ে সাজেই রে নেপুর ॥ 

কেইসন কেইসন বাজেই ভালা মাদঅরি, 
কেইসন কেইসন বাজেই রে নেপুর? 


ধাতুন তুনা বাজেই ভালা মাদঅরি, 
রুনুঝুনু বাজেই রে নেপুর ॥ 


নাচে গিতে আখঅড়া তঅ মাতি গেইল, 
সকতিই কহেই, ভেসুরা ধুর ধুর ॥ 


সংসৎসং সৎ 


গেরহত বিরহিবাড়ি নউতন বেহাই লউ। 
বাড়িহেটে বিরহি লতে গিরলা বাঝাই লউ ॥ 


কাদা মার্টিই থেরেথেপে পিধনা গাবাই লউ। 
বাঘলাজা বেহাই ঢুকি দেলা জে ডভাই লউ ॥ 


মেচাইল পঁঠিমাছ বহিন, বিলাতি মেসাই লউ। 
রাঁধির্বাটি বসি আঁহ, বেহাইএক আসাঁই লউ ॥ 


দেখিসুনি বানার দেলা সকতি খুড়ীই লউ। 
একটা খুট পিঁধি বেহাই, একটা উড়াই লউ ॥ 


সং সং ক লস 

সইআঁ গেলা হার জতে পখঅরি আগাড় লউ। 
ছটঅ দেঅর বাঁধি কমর, লেসইএ পাঘাড় লউ ॥ 


থেরেথেপে কামেক মাঝে বেসিআমেক চাঁড় লউ। 
ভিজল কাঠেক সেঁগসেঁগি, কখন ডবকেক মাড় লউ ॥ 


আহি একটি টুরকি ননদ- পিসনাহিক ঝাড় লউ। 
ফুটল ফুলাউ তড়েই নিহি, জালাই মারেই হাড় লউ ॥ 

বেসিআমেক ডেরি হেলে বাখানেক পাহাড় লউ। 
সকতিই কহেই, কাকর মুটা, দেবসিক তই আড় লউ ॥ 


সংসংসং ৯ সং 


সাস বাদি সসুর বাদি, সইআঁ হেলা পর লউ। 
মীইএ বাপে বিহা দেলা সইতিনি উপর লউ ॥ 
দর্সে বিনা দর্সে লিআই, অহর পহর লউ। 
ঘারেক কথা ঘারেই রার্খ, কর নিহি সর লউ ॥ 
মাছ মাস তিঅন হেলে অরাকর বতর লউ। 
হামর লাইএ মুঁমচকা কুলাই নিহি ঝর লউ ॥ 
ছতি ভরল দুখ হামর, আখি ভরল লর লউ। 
| সকতিই কহেই, কেসে জানঅম কন করঅমেক ফর লউ ॥ 
রিঝকাই আউঅলঅ হামরাক ভউজিকর ভাই লউ॥ 
নইহর টানে ভউজিক মন,গেলেইক উজাই লউ 
কিনা করম কিনা নিহি,গিরেই অজবঝাই লউ॥ 

সটর বটর সাজে লগেই,নচাই খাই লউ 
গড়েকর নেপুরা ভালা,পিধেইক ঘেচাই লউ।॥ 
চইখেক কাজর অঠে লেসেই,বিছিআ সির্থাই লউ 
বীহিক বাজুবীই আরঅ গড়ে জে গতাই লউ|॥ 
বাঁটল মীড় কুঁড়িই ঢারি,মাগেইন বিদাই লউ, 

ই ঘার উ ঘার ঢুকিঢাকি আঁগনা রিঠাই লউ|| 
থারি বিখরেতে ভউজিক,হাঁথ লে ফেঁকাই লউ, 
দেখিসুনি সকতিকর,হীসি নি টেকাই লউ॥ 
লে বেটি খাতা পঁথি জাঁই বেটি পড়হেঁ গউ 
লেখাপড়হা সির্ধে বেটি জিনগানি গড়হেঁ গউ॥ 
লেখাপড়হা জিএক গড়া খেআল রাখিস মুড়ে গউ 
গাছেকর জিনগানি বেটি মাটি জেসন ফে্ড়ে গউ| 
সিকখা ছাড়া আঁধার জিবন সিকল বাঁধল গড়ে গউ 
চইখঅ রহেইতে বেটি বাটঅ টমঅড়ে গউ। 
সকতিপদই গাহেই গিত গিআনেকর অড়ে গউ|| 


সংসংসং সং সং সং 


কনঅ বনেক কাঠ বেটি, কনঅ বনেক লতা গউ 
কনঅ ফুলাহি বেটি বীধঅলে খ্পা গউ। 


চাঁপা জে ফুলে মীঁই গউ,বীধঅল খপা গউ।॥ 
কেইসন কেইসন কাঠ বেটি,কেইসনঅ লতা গউ 
কেইসন কেইসন ফুলা বেটি, বীধঅলে খ্পী গউ॥ 

সুখল সুখল কাঠ মীই গউ,চিমড়অলঅ লতা গউ 
মহঅমহঅ ফুলা মীই গউ,বাঁধঅল খাঁ গউ| 


কেথিক লাগি কাঠ বেটি,কেথিক লাগি লতা গউ 
কেথিক লাগি ফুলা বেটি বাঁধঅলে খর্পা গউ॥ 


রীধেক লাগি কাঠ মীই গউ, বাঁধেক লাগি লতা গউ 
সাজন লাগি ফুলা মীই গউ, বাধঅল খঁপাঁ গউ! 


সত সং সত সং 


পঠিমাছেক ঝর হউ 
ছটে দেঅর, 
সআদ লুলুহা উপর হউ 
ছটে দেঅর || 


চাখিচুখি ছটে ননদ 
ছটে দেঅর, 
জহেই লুপচেক বতর হউ 
ছটে দেঅর ॥| 


ইচলি সুঁঘা পঁঠি তিতা 
নামে কাহে ডর হউ 
ছটে দেঅর, 
রাঁধেক হাঁথটা হামর হউ 
ছটে দেঅর ॥ 

চির. 


সুনি এ খভর হউ 
ছটে দেঅর, 

লভে লহর চহর হউ 
ছটে দেঅর | 


আপন ভাখি চারি ধন 
জগাই রাখব গউ 
পরেক কর্থাই, 
সকতি কাহে বিসরব গউ, 
পরেক কর্থাই।৷ 


নং সং সং সং সৎ 

সংসংসং সং সং 


হবঅকি ডবঅকি কীঁসাই বানে খেলি জাই 
ভইআ রহলঅ টেকাই 
নইহর-জাম কেসে গউ-হামে করম খেলেলাই ॥ 


দেখি দিলা ফুঁফুআই, 
ভাভ কিনা করম গউ- করম আউঅলি লইজকাই।॥| 


দিনা গনি ভালি ভালি- আখিআ ঝুরুআই 
বান কবে জে জিজাই, 
রিঝল ভিজল পরান গউ- হামর দুর্খে লরআই ॥ 


পেটে ভুখা মুঁহ সুখা আহার নি রুচাই 
দেখি কহেই সকতিআই, 
উগাই বান পাইরাই হউ-ভউজি আউঅতঅ তর ভাই ॥ 


সৎ সৎ সস সৎ 


জাগা হউ কুড়মি তরা,না রহা নিদাই 
জাগি উঠা সভেকাই 
আপন ভাখি-চারি হউ-ধরম ভরম বাঁচাইলাই ॥ 
লরে ছাতি বহি জাই, 
। কাহে ডুবি আইহা হউ - তরা খেআলঅ হেজাই ॥ 

পরব তিহার নেগাচার,রাখিহা জগাই 
দেখি এরিআক পেরিআই, 
করম বীদনা টুসু হউ-জিবন ডহর জে দেখাই ॥ 
সমাজ নামে সমাজ কামে-আউআ আগুআই 
কেহু না রহা পেছুআই, 
কহেই সকতিপদই গউ-বীচা মুঁডউআ উঠাই ॥ 


সং সং সং সং সং 


দাদা হামর রহে হেলাক- আউএহেলাক পরব-তিহারেঁ 
আইজ হামর নাই রে দাদা-লরেঁবারে ভীর্স সসুরঘারে ॥ 


করম বাঁদনা টুসু পরব-ঘুরি আউএই বছরে বছরে 
সাধেকর নইহর হামর, হেরাই গেলি দুখেকর আঁধারে ॥ 


মাই বাপেক বিছড় বেদন-ভুলঅরই দাদাকর আদরে 
সেহঅ দাদীই-হিআ কাঁদাই,ভীসাই দেলাক দুখেক সমুনদরে ॥ 


মর নিঅর জনমদুখনি,দসরঅ আর নেখে জে সঁগসারে ॥ 


ক কক ক ৯ 

খঁপা বাঁধি দে নঅ গউ মাঁই, দে মীঁই গউ কাজতরা পিঁধাই। 
করম পরব হেলেইক বাঁসি-এবেইর বেটি হেতউ জে বিদাই | 


করমরাজা চলি গেলাক-গেলাক চলি কাঁসাই নদিক পার। 
করম ডারি ভীসি গেলি-বেটিআ তর জাতউ সসুরঘার || 


তরি দেঅল সারেভারেঁ-অউ গউ অ মীই, পুজবঅ জিতিআ ॥ 


আসিস চুর্মীই বিদাই গউ মীই-অউ গউ অ মীই 
করম ধরম সঁচি। 
সকতিপদই কহেই কথা, অউ গউ অ মীই মনেক আঁধা পছি | 


সস সং সং সত 


দেঅর-ভউজি 


কেইসে চলবঅ ডহর 
টসরেকা সাঁড়ি মর-কাদাকেরি ডর 
কেইসে চলবঅ ডহর? 


ভউজি মনে কাহে ডর, 
পগড়ি বিছাইএ দেৰ বাটেকর উপর 
ভউজি মনে কাহে ডর ॥ 

পিছলি গিরঅলে ভাঁগি জাতি জে হাড়গড়, 
কেইসে চলঅবঅ ডহর? 


ভরিসা রাখে হউ ভউজি-হামঅরি উপর 
দিলা করিকে সুথর ॥ 


সং ৯৫ সৎ সত 


ভাদরঅ মাসে ভালা জাগলঅ কাসবন রে 
করমেকা রিঝে, ভিজঅলি হামর মন রে ॥| 
সরাবনে ভরল বানে-কীসাই জেইসন রে 
উদকলি হিআ, নি মানইএ বাধন রে ॥ 
সঁগি সঁগে রিঝে রঁগে নাচনঅ কুদন রে 
ভাদরে আদরেঁ-করঅমেকা জিবন রে ॥ 

পুজিবঅ করমরাজা-দেইএ মনঅ ধন রে 
সকতিকর কথা, এ ঢারিআ আপন রে ॥ 


গং 


সাথিআই সিদুরা নাই 
কুঅরি উমইরে মীই 
বেটা দেখি জুড়াই জে জিবন। 
বেটি কনে দেলউ, তকে করীই বেটা ধন। 
বেটি কনে দেলউ॥ 
তেলঅ হরঅদি মাখাই 
সাধেক বেটাক লালন-পালন। 


নং সং সং ক সং 


ফুড়কি ছাতিক তিঅন রীধি 
মুঁহ হেলেইক বাঁধাবাঁধি 
কম দেখি আপনঅ ভাগে। 

দিদি ছটে ননদ, 
মুঁটা ফুলাই লেলেইক রার্গে। 
দিদি ছটে ননদ | 
দীতে দাঁত কুটি কুটি 
খাইএক ছাড়ি গেলি উঠি 
ঘারলে বাহারালি একে ডেগে | 


হেঁইড়কা ভাঁগঅলা হুড়কা ডাঁগে। 
দিদি ছটে ননদ............... ॥ 


ভুর্খে সুতল নিঠাকাঠা 
কাহে সকতি গেলে তিঅন মাগে। 


নইহরে বাপেক অধিন 
বনঅ মাঝে কীদেই বনঅলতা। 
গউ কনে বুবেই, 
হাইরে,বেটিছউআক বেথা। 
গউ কনে বুঝেই| 
আপন জনম টিড়হা ছাড়ি 

পরেক টিড়হীই সিকড় গাড়ি 
জড়ে হেউএইন সঁগসারেক নাতা। 

ডালীই ডালীই সনাক জাউআ 
জরেইক জাগর বাতিআ, 
এ লউ সঁগঅতিআ, 
ডাইর তরে পরঅবতিআ!| 


করঅমে ভরঅমঅ মতি 
পেনিঅসি সতিআ, 
এ লউ সঁগঅতিআ, 
ডাঁইড় ধরা গাহা গিতিআ॥ 


করম পরব হামর গরব 
সকতিই কুটেই থথিআ, 
এ লউ সঁগঅতিআ, 
জিআই রাখব আপন রিতিআ।| 


সংসংসং সং সস 


ধানফুলা কাসফুলীই সাজঅলঅ ভাদর রে, 
বহজলি করমঅ হাউআ, রিঝঅলি অনতর রে॥ 
জাগঅলঅ ঢলঅ ধমঅসা বীসিআ মাদইর রে, 
ইজঅরা আকাস হাঁসেই, কাটিকে বাদইর রে॥ 

মুচকইএ ঝিগাফুলা জনহাইরেক আদর রে, 
করম রেগেক হেলকঅনিই, মনউআ বিভর রে॥ 

সুরসুরাই গড় হীথ অহরঅ পহর রে, 

সকতিই কহেই ভালেই বহুই,নইহরেক ডহর রে॥ 


সসসংসংসং সং 

করঅমঅ ভাদরঅ মাস 
সিসিরে সাজঅলঅ ঘাঁস 
ইজতিআই হীসেই বনঅফুল গউ। 
রসিকা মন রিবৌ বেআকুল|| 
মাদঅরিক হাঁকানি সুনি 
কনে রহেই লেইএ ঠুনি 
হেরাই জাই আলিস বেজার ঢুল গউ। 
জরিকে করমঅ বাতি 
নাচব খেলব গটে রাতি 
হরখ নদি উচ্ছুলঅ ডুবুল গউ। 
নাচে গিতে বহাই বান 
জিআই রাখব আপন মান 
সকতিই কহেই, জিবনেকর মুল গউ। 
লহঅ লহঅ ভাদঅরে 
রিঝে দিলা জাগঅলি হামঅরি। 
নাচব করম পাঁতাধরি॥ 
নাউআ নাউআ ডালিআ 
নদিআকর বালিআ 
সাধেক জাউআ বুনব জতন করি 
খিরাকে বেটা মানাই 

পুজম করম দিআ জরি, 
মাঝ আখঅড়ীই গাড়াই করম ডারি। 
করম রীগল মতিআ 
রিঝে ভিজল ছতিআ 
কেসে ভুলম আপন চারি, 
সকতিপদই কহেই ঘুরিফেরি। 
গহঅগহঅ আখঅড়া বাজইএ ঢউল নাগঅড়া 
কাঁহা গেলা, হামর ভাদইরা মাদইরা। 
কাঁহী গেলা॥| 
নি বাজঅলে মাদঅরি মানাই নেহি বুমঅরি 
ডাকি আনা, কাঁহী ভুলি রহল আদইরা। 
ডাকি আনা।| 
নুন বিনুতিঅনা (আর) মাদইর বিনু নাচঅনা 
লাজে বিধেই, মকে হেঅইতে গউ সদইরা। 
লাজেঁ বিষেই॥| 
এসন সখেক রাতিআ হুর্বে ভরল ছতিআ 
রসিক বিনু সকতি লাগেইক জে গউ আধইড়া। 
রসিক বিনু| 


সং সং সং সং সং 


ধানফুল--51 


মড়কচীই পানি বীকরেই ,মাইবা ঘারে কাদা রে 
বহুকণ্তনে, 
ভেড়া হেলাক হামর দাদা রে, 
বহুক গুনে|। 
বহুক কর্থীই উঠন বইঠন, জেসন ধবিক গাধা রে 
বহুক নেজে, 
গুনেক দাদাক গড়হাঁথ বাঁধা রে 
বহুক নেজেৌ| 


নী 

চিসঅল পাথি- 1৬ 


জাগরন গিত; বাকা সিথা খপাহ খেদাফুল? 7 
সর 1500511551155 
॥ রর 
সি হে | ] পাই সুহাল: লিআনলছটঅরাক পুলা 
সগিআ সিজুআনিই নিখরাল পা, ॥ 
এ ভর পপ কি -* কও চু) 7 


্‌ ূ 
] ৃ টব, 

| / করমট্সতৈ লতে বিহাগিতনলতে। 

দুরখেনি সহরই গিত, কুড়মারি ঠা 

